મહેસાણા-ઊંઝા હાઇવે પર બસ અને કાર વચ્ચે જોરદાર ટક્કર થઇ હતી. આ રોડ અકસ્માતમાં બે સગા ભાઇઓ સહિત 7 લોકોનું મૃત્યુ થયું છે. ગુરૂવારે મોડી રાત્રે આ સાત યુવકો અમદાવાદથી પાલનપુર તરફ જઇ રહ્યાં હતા, એ સમયે દુર્ઘટના બની હતી. આ સાતેય યુવકો અમદાવાદના રહેવાસી હોવાનું જાણવા મળ્યું છે. અમદવાદથી આવતી અને પાલનપુર તરફ જતી કાર અને લક્ઝરી બસ વચે અકસ્માત થયો હતો, જેમાં કાર પૂર ઝડપે જઈ રહી હતી અને કારચાલકને ઝોકુ આવી જતા કારને પાછળથી આવતી લક્ઝરી બસે ટક્કર મારી હતી. કારમાં સવાર સાત વ્યક્તિઓનાં ઘટના સ્થળ પર જ મોત થયા છે. કાર નંબર GJ1-HK-8204 અમદવાદની હોવાનું અને મૃતકો નિકોલ વિસ્તારમાં રહે છે તેવી જાણવા મળી છે.